《首夏》
宋代·陈著

花尘絮雪已茫茫，一景清和便可量。
胁霁惊风眠秀麦，尾云疏雨健新秧。
莺啼未怯随春去，犬吠相催入夜长。
酒兴诗情都懒散，只将清梦试藜床。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。